
La invado de Hispanio estas vangofrapo al la tutmonda demokratio! 

La faŝismo de Italio k Gerinanio, sub koinuna signo de malamo al homaj rajtoj, invadas nian landon k 
rabas gravan urbon al popolo, kiu ne pro tio ĉesos bataladi por defendo de sia ekzisto, por detruo de 
perfido, por honoro de modesta klaso k por honto de rigardantaro, kiu serĉas emocion en nia agonio 


IVI A L A G O 


Sa 


ngo en nia 


stelo 


Tuj post barbara okupo de la ĉarma urbo, perfida generalo Franko 
Daroladis per faŝista radiostacio; sen tremo en la voĉo, blasfeme li diris, ke 
a bela Malago post la «patriota» okupo denove estas hispana. Preskaŭ sam- 
tempe, grava internacia agentejo ricevis depeŝon, el Gibraltaro, kiu lakone 
informas: «La armeo, kiu eniris en Malago, ĉefe konsistas el dek du mil italoj». 

Dek du mil infanteriaj italaj soldatoj, pluraj miloj da germanoj, bar- 
baraj legianoj k maŭroj sovaĝaj. Du germanaj kirasŝipoj, en la ribela eskadro, 
bombardis la urbon k la vojojn apud la marbordo. Fremdaj aŭadiloj murde 
flugis tra biua ĉielo. Du italaj krozŝipoj, kun apogo de germanaj submarenoj, 
manovradis ruze malhelpante la movojn de la popola legitimu eskadro. Tia 
nur estas la armeo «naciista» kiu kaplis invade la urbon Malago! 

Franko sendis publike telegramon al Mussolini, gratulante lin pro 
efika helpo. En gravaj urboj de faŝista teritorio okazis festoj k zumadis preĝoj, 
pro ĝojo k danko. Oni ĝojas k oni dankas ĉar hispana urbo, kun hispanaj de- 
fendantoj, estas venkita, profanita k detruita de fremda soldataĉaro!... 

La kruela okupado de Malago havis postajn epizodojn por nigra paĝo 
de la hispana faŝismo, lola burĝono nuntempa de la Inkvizicio. Ne estas 
necese terurigi la legantojn, en patosa rakonto, pri la abomena sangavida 
buĉado, kiu rapide flagris apoteoze kontraŭ la civila senkulpa loĝantaro. En 
moderna epoko, kun ŝajno mensoga de alta civiiizo, reaperas krude, antaŭ 
frapinda vizaĝo el ŝtono de demokrataj gvidantoj, forgesitaj scenoj k frene- 
zigaj bildoj de tiuj militaĉoj, laŭ orienta stilo, dum antikvaj tempoj, kiam 
ventroj gravedaj k gorĝoj infanaj spasme k true malfermiĝis per tranĉo de 
ponardo, kiel fatala sorto de venkitoj sen rajto. 

Oni laŭtigis oficialan deklaron pri mortkondamno k tuja ekzekuto de 
150 civiluloj, sub akuzo de komunista estreco. Tio, kompreneble, estas nur 
preteksto ĉar la konkerintoj, por inspiri timegon, nepre bezonas verŝi sangon 
abunde; ili, kiel deserto en funebra festeno, mortpafas dekojn k centojn da 
mizeraj proletoj. Se tiaj krimoj «laŭleĝaj» daŭras, oni povas supozi kiom da 
«eksterleĝaj» ekzekutoj okazas paralele. Elokventa indico estas ja !a kolektiva 
protesto de alilandaj ĵurnalistoj loĝantaj en tiu infero. Mussolini, post kon- 
kero k kontrolo de tiu andaluzia marbordo, kun grava haveno je strategia 
valoro, povas revaĉi, kvankam provizore, pri la eblo starigi tie la bazon de 
sia proksima atako kontraŭ la paco de alia popolo. Fatala sorto trudis al 
Hispanio la rolon oferi la vivon de ĝia junularo, la arton de ĝiaj monumen- 
toj k la prosperon de ĝiaj kampoj por elmontri sufere la metodojn k taktikojn 
de abomena doktrino je la servo de kruela ekspluatismo. 

La faŝismo ne havas patrion; tiu vorto sentimentala estas nur, en ĝia 
buŝego, allogilo por facile knedi la homojn, transformante ilin en organikaj 
obeemaj maŝinoj, devigataj eterne liveri sian ŝviton por grasigi la malmolan 
karnon de sennaciaj kapitalistoj. 

Malago falis! jen epizodo tro dolora por ne densigi ankoraŭ pli forte 
la vicojn, kun la firma celo gajni la perditan juvelon k rehispanigi la lokon 
kie oni ĝemas nun sub teroro de marĉandistoj k fiaj generaloj, kiuj murdas 
personojn k disvendas nacion por atingi, kiel almozon, la ruinojn de mirinda 
regiono de Hispanio k la kadavrojn de la plej noblaj hispanoj. Sed ni ĵuras, 
kun solena konscio, ke la sufero k ofero de Malago ne estos vana! 


Tranĉanta, kiel klingo de ponardo, venas 
kruda sciigo: La faŝisioj en Kordobo mor- 
ligis ĉiujn esperanlistojn! 

La esperantismo, verda banlo ameme 
unuiganla konlinentojn k landojn, en faŝistaj 
ŝtatoj estas suspektinda cmanio» aŭ kontraŭ- 
nacia judaĵo; sekve, tie, kiel «prudenta» de- 
cido, oni oficiale malhelpis, police kontrolis 
aŭ simple malpermesis ĝian propagandon. 

En Hispanio tio nur ne sufiĉas! 

Por la ebriaj k analfabetaj ribelintaj ge- 
neraloj, grupo de esperantistoj estas kvazaŭ 
ĉelo de komunistoj aŭ loĝio de framasonoj. 
« — Esperanto esias ĉefa delikto konlraŭ la 
unueca sento de nova Hispanio!» diris 
Franko ordonante tuj persekuton k punon 
je morto al ĉiu esperantisto. Efektiviĝis la 
barbara ukazo; kugloj trapikis cerbojn k 
korojn de homoj, pro la sola kulpo lerni 
fervore tiujn saĝajn dek ses regulojn de nia 
kara gramatiko. Gutoj el samideana sango 
makulis, en jakoj. butonojn kun la verda 
stelo k tiam akiris tragike realon, unuan 
fojon en la mondo, la simbola emblemo de 
la proletaj esperanlistoj... 

Esperanto havis pionirojn, naskis apos- 
tolojn k hodiaŭ, post kvindek jaroj de paca 
ekzistado, ĝi jam povas prezenti eĉ martirojn 
al la filistra niondo, kiu rigardadas nin an- 
koraŭ kun indiferento k mokoj. 

La korpoj trapafitaj de niaj amikoj el 
Kordobo estos daŭra akuzo patosa por tiuj 
verdstelanoj, kiuj eksterlande, en komforla 
medio. rigardas supraje la hispanan epo- 
peon, kvazaŭ ĝi estus nur privata kverelo 
inter politikaj partioj en pitoreska lando de 
toreadoroj, kolonia konflikto inter sovaĝaj 
indiĝenoj aŭ... puninda rezisto de «ruĝuloj» 
al ordo k obeo tradicia. 

Brava junularo el tuta popolo, en divizio 
de arrreo, batalas en fronto. luktasen para- 
petoj, mortas en tranĉeoj defendante liberon 
k progreson; ŝirmante liujn helajn kondi- 
ĉojn, ili ĉiuj, kun flamo de espero en la 
brusto, eĉ sciante multaj nek vorton pri 
Esperanto, defendas pli efikc nian Iingvon ol 
tiui samlinevanoj, kiuj, antcŭ atako de Iupo 
kontraŭ ŝafo, fleeme rezonas, sen volo nek 
deziro elekti flankon de kruda dilemo. 

En la nigra Hispanfo, Esperanto ne jam 
estas ludo, ĝi estas risko je morto! estus ja 
interese scii, kiu en decida horo neos sian 
apartenon al verda movado, eĉ neŭlrala!, 
jetante fore, kun maldanko k paniko, la ĝen- 
tilan verdajon de nia kvinpinta blazono. 

Neniam ni portis, kun tioma fiero. Ia ver- 
dan stelon ol nun. kiam nia emblemo estas 
per si mem, plaĉe aŭ malplaĉe, sed fakte, 
konkreta signo antifaŝista! 

KOMENT ARIOJ 


INTERNACIA RAPORTO 


Hispana kamarado, esperantisto 
el ribela urbo kiu vojaĝis tra Eŭropo 
kiam elŝprucis la faŝista ribelo, li- 
veris al ni ĉi-suban raporton, kiun 
ni taksas sufiĉe interesa pro tio ke 
ĝi reflektas tiaman diverslandan 
opinion, rekte ĉerpita. 

Antaŭ malmulte da tempo, mi po- 
vis senpere pulsopalpi la eksterlandan 
publikan opinion pri nia tiam ĵus ko- 
mencita milito, pri tiu milito, kiu jam 
sangigas nian hispanan teron per 
sepmonata murdado kruela. 

Kompreneble mia unua konstato 
estas, ke en Francio, Italio, Germanio 
k Aŭstrio oni ne havas, ĝenerale, 
similan koncepton pri la situacio nek 
pri niaj celoj; se oni rigardas la afe- 
ron trans la Pirineaj montoj, la pano- 
ramo tiom multe ŝanĝiĝas, ke tuj 
konsternas nin la ideo neniel kom- 
preni la sintenon de la respondecaj 
estroj de laboristaj Internacioj, kiuj 
nur alprenas platonajn decidojn dum 
internacia faŝismo malkaŝe interve- 
nas en nia lando. 

Ne forgesu, eksteraj kamaradoj, 
ke la internacia faŝismo intense 1N- 
TERVENAS; kiam mi aŭdis aŭ legis 
tiun lastan vorton en Francio, vere 
mi ne kaptis la trigedian realon, kiun 
ĝi signifas. Eble okazas same al fran- 
caj k anglaj popolamasoj, ili ankoraŭ 
ne komprenas klare la konsiston de 
tiu interveno, kiu vere estas la plej 
grava faktoro de nia lukto. Mi ne 
deziras ripeti, ankoraŭfoje, la diver- 
sajn argumentojn, publikigitaj de tut- 


monda gazetaro; mi nur deziras aserti 
pri ĝia vero, gravo k realo. Tion po- 
vas aserti ankaŭ la sindonaj kama- 
radoj de Internacia Brigado, kiuj per- 
sone tion konstatis; tiuj kamaradoj 
bone komprenis la problemon, eĉ pli 
bone ol iliaj respektivaj registaroj 
k tial ili venis libervole en la batal- 
fronton por kontraŭstari praktike la 
komunan malamikon. 

Laŭ mia sperto, en Francio, la 
publika opinio, plejparte diskutas fa- 
vore al nia afero; tuj oni komencis 
monkolektojn por hispana popolo, la 
sindikatoj en siaj kunvenoj aprobas 
subtenon al hispana Respubliko, k la 
C. G. T. (Ĝenerala Konfederacio de 
Laboro) decidas resti kontraŭ la poli- 
tiko de ne interveno, tiu jure monstra 
elpensaĵo de Bluma registaro. Sed, 
krom la entuziasmuloj fervorege labo- 
rantaj niacele, la aliaj—la granda pli- 
multo—misuzas sian energion en neu- 
tila diskutado; la tuta atento nur sin 
turnas al germana landlimo; mi opi- 
nias, ke tie ne estas tuja risko por 
niaj najbaro. Dum la daŭro de his- 
pana lukto, germana faŝismo ne ini- 
ciatos entreprenon, rekte minacanta 
Francion; unue ĝi atendos la rezulton 
de nerekta atako en Hispanio. 

Kiam mi vizitis francan urbeton 
Nimes, Germanio jus starigis leĝon 
pri trijara militservo, kiu estis larĝe 
diskonigata per ĉiaj rimedoj: gazetoj, 
radioj, ktp. Kiam radia laŭtigilo, surs- 
trate, diskonigis tiun novaĵon, forta 
emocio skuis la aŭdantaron, ombro 


de minaco k danĝero ektremigis ĉiujn; 
impona silento ĉion invadis; sed,kiam’ 
la radia disaŭdigo temis pri hispana 
milito, ĝenerala k vigla diskutado ko- 
mencis normale kvazaŭ temus pri 
incidento en ŝakludo. 

Mi estas tute certa ke se iam simila 
milito estus okazinta en apuda Fran- 
cio k nia registaro agus, rilate al ĝi, 
tutsame kiel la franca agas nuntempe; 
la hispanaj sindikatoj, tuj de la ko- 
menco mein, estus praktike helpantaj 
francan popolon pere de senĉesaj 
konfliktoj al la registaro, pere de tut- 
landa ĝenerala striko k de ĉiuj eblaj 
rimedoj. Eĉ pro egoismo de propra 
trankvilo! * r 

Mi spertis en Austrio k Germanio, 
ke tiulandaj laboristoj pli ĝuste kom- 
prenas la situacion, sed ne ĉiuj laŭti- 
gas sian opinion, pro kompreneblai 
motivoj, tamen estas multaj, kiuj es- 
primas, malgraŭ ĉio, fortan simpation 
- al nia popolo. Sed, malmulton aŭ ne- 
nion ili povas fari; tre insiste ili de- 
mandis al mi kion faras anglaj k fran- 
caj sindikatoj. 

Pli konkrete, kelkaj demandis pri 
agado de Sindikataj Internacioj, k tre 
angore demande petis: Ĉu ili volas 
ankaŭ surpaŝi nian tiom maltaŭgan 
vojon? ĉu eblas ke la historio ripe- 
tiĝos laŭ okazintaĵoj dum k post la 
Mondmilito? 

En Germanio ekzistas, Hitler tre 
bone konas tion, pasiva kontraŭstaro 
de pluraj miloj da germanoj al !a re- 
gistaro; kreskanta malpliboniĝo de 
financa situacio, nuntempe endanĝe- 
rigas Ia politikan situacion de T sub- 
premantoj al tiu malfeliĉa popolo, 
kiu ankoraŭ ne tiom malsatas kiom 
la itala.- 

La vivnivelo de laboristoj en Italio 
estas terure malalta; certe Mussolini 
scias, keliregas multenombran popo- 
lon, kiu konsistas grandparte el pres- 
kaŭ malsatmortantoj, ke grava mizero 
regas senbride k tia situacio vere ne 
estas solvenda. 

Necesas, amikoj, agnoski ke la 
internacia faŝistaro serioze entrepre- 
nis la hispanan aferon, ĉar eble ĝi 
esperas eltiri el nia lando la solvon 
al tia situacio; cetere ĝi proprasperte 
bone fidas al manko da kuraĝo de la 
tiel nomataj eŭropaj ĉeflandoj (ni uzu 
ankaŭ la kancelarian esprimon) kiu 
facile permesos al ĝi ĉiuspecajn per- 
fortajn aventurojn. 

Sed ĉiuaspekte 1a forto de Musso- 
lini k Hitler estas diskutenda; mi kon- 
kludis, ke tiuj du «pigmeoj* ne plu 
fanfaronus se oni montrus al ili la 
necesan kuraĝcn. Se ne aperas ĝus- 
tatempe tiu nuda kuraĝo, la tiom 
muite diskutata nova monda katas- 
trofo estos realo, kiam ili konsideros 
oportuna la momenton, por defendo 
de la putraj interesoj de senskrupula 
kapitalismo, kies dresitaj marionetoj 
ili nur estas. 

Panoramo el ribela ariergardo 


Kiel ekzemplo pri kia estas la vivo ĉe la landparto 
regata de la faŝistoj, ni prezentas al nia legantaro tra- 
vivaĵojn de tri kamplaboristoj, falintaj en la manojn de 
la ribeluloj en Teruel. Ili mem rakontis ĉion al unu el 
niaj redaktoroj. 

Tiuj tri kamparanoj troviĝis tie ĉe eksplodo de la 
ribelo. E1 Valencio ili estis velurintaj sin proponi, dun- 
gite, por falĉi. La ribelintoj facile sukcesis en Teruel, 
same kiel en aliaj malgrandaj urboj, kie la laboristaklaso 
estis malforta k ne ekzistis vigla proletorganizado. La 
falĉistoj, pri kiuj temas ĉi tiu raporto, estis devigataj 
por savi la vivon en la unuaj momentoj, lerte detrui siajn 
sindikatajn membrokartojn. Tute certe, se oni malkovrus 
sur ili tiun dokumenton, ili estus pereintaj senrimede. 
Post tiu singarda ago, ili pretigis sin konduti kiel faŝis- 
temuloj, ĉar en fremda nekonata loko, ili sin trovis ab- 
solute senpovaj kontraŭ siaj mastroj. 

Malgraŭ tio, ke ili ŝajnigis simpatii al la faŝistoj, 
oni traktis ilin kiel sklavojn. Ilia rekta mastro estis 
mezaĝa pastro, kiu bone ekipite per pistolo k vipo, 
dejoradis apud ili k aliaj malfeliĉaj samsortanoj sub la 
faŝista jugo. Car ttuj laboristoj estis nejunaj k oni sus- 
pektis pri ilia sincero, oni ne sendis ilin batali, sed labori 
en konstruo de fortikajoj. Ciutage frumatene, ili estis 
kondukataj al proksimaj altaĵoj, ĉirkaŭantaj la urbon, 
kie ili restis ĝis vesperiĝo. Tiam sub la ĉiama senkom- 
pata viglo de elektitaj «falangistoj» gvidataj de la pastro, 
ili estis rekondukataj, per ŝarĝaŭtomobilo, al sia mizera 
loĝejo, kvazaŭ karcero. 

Tiel forpasis monatoj. Dum tiu tempo ili vidis teru- 
raĵojn, inter alie la konstantan ekzekutadon al maldeks- 
truloj k ties familianoj, eĉ ne kontraŭstarintaj la ribelon. 
Tuj post kiam la faŝistoj starigis sian estrecon en la 
urbo, ili senprokraste mortigis longan serion da perso- 
noj, kies nomoj estis jam de antaŭe enskribitaj en listo. 
La murdado estis kruela, ĝi atingis eĉ infanojn k ne res- 
pektis sekson. Sed la ekzekutoj ankoraŭ daŭras inter 
la loĝantaro eĉ post ĉies submetiĝo al la faŝista aŭtori- 
tato. Multaj kunuloj de la tri laboristoj malaperis, vikti- 
moj de suspekto. Kompreneble, ne mankas pretekstoj 
por pravigi la mortigojn. Sufiĉas, ekzemple, ke oni ob- 
servu surstrate du personojn, kiuj, renkontinte unu la 
alian, interbabiladas. Subite, la lakeoj de la faŝismo 
izoligas ĉiun parolanton. Aparte oni demandas al ĉiu, 
pri kio ili konversaciis k se ambaŭ respondoj ne 
interakordiĝas, ambaŭ estas enkarcerigataj k plej ofte 
pafmortigataj. 

La «falangistoj» amuziĝas ordonante al siaj sklavoj 
krii <Vivu la Faŝismol Supren Hispanio!» k trude kan- 
tigas al ili faŝistajn himnojn. La kompatindaj viktimoj 
pacience esperis havi okazon, pri kiu ili sopiris, forkuri 
el siaj gvardistoj. Sed la ŝanco malfruis... Ili ja ne povis 
komuniki al siaj kamaradoj tian planon, pro timo esti 
denuncataj. Nur inter si ili kaŝe priparolis kun zorgo 
por eviti suspektemon. 

Dum veturo al la laborloko, ili aŭdis konversacion 


de la gvardistoj pri ĵusa forkuro de mortkomdanito, kiu 
sukcesis liberiĝi lastmomente dum la nokto. La pastro 
diris al siaj amikoj: «—Vi kulpas pri tio. Se vi estus 
mortigintaj lin hieraŭ vespere mem, li ne estus forku- 
rinta.» En la komentarioj pri la afero, la pastro aldonis: 

«—Vi tro fidas al la vortoj de tiuj malbenindaj laboristoj 
k eble tiuj, kiujn ni kunportas nun, estas «ruĝuloj», 
celantaj ankaŭ forlasi nin.» 

Hazarde tiun vesperon, pro nekonataj kaŭzoj, la 
ŝarĝaŭtomobilo ne alvenis repreni ilin. Ili atendadis 
longe, kun alia laboristo el Andaluzio, kaptita de la 
faŝistoj en la samaj kondiĉoj. Tiu andaluziano tre ofte 
fanfaronis kiel konvinkiĝinta faŝisto. Sed noktiĝis jam k 
supozante, ke la aŭtomobilo difektiĝis, oni decidis reiri 
la urbon piede. La tri amikoj mallaŭte interkonsentis, 
ke estas favora okazo por efektivigi sian planon forkuri 
al la linioj de la registaranoj... sed la apudo de tiu 
andaluziano komplikis la feron. Li marŝis antaŭe. La 
aliaj intence paŝis malrapide por pliigi la distancon ĝis 
li. La andaluziano, de tempoal tempo, instigis ilin marŝi 
pli rapide por ne alveni la loĝejon tro malfrue, sed ili 
respondis, ke li iru senĝene ĉar ili ne emas kuri sed 
preferas promeni. 

Vane ili klopodis kreskigi la spacon de ili al anda- 
luziano. Kvazaŭ en ĉi lasta estus vekiĝinta suspekto, li 
ne plu rapidis k preskaŭ halte, kantadis faŝistan him- 
non. Tiam ili komprenis, ke urĝas agi decide k sin tur- 
nante al li minace, ili prezentis krude la aferon, dirante: 
«—Ni volas transiri al la tranĉeoj de la popolanoj. Diru 
tuj! Cu vi estas kun ni aŭ kun la faŝistoj?» 

La demandito, kun ĝojoplena mieno respondis: 
«—Ho! mi estas feliĉa, ke vi konfesis tion al mi... Mi 
nepre iros kun vi. Mi estas via frato, mia obsedo estas 
kuri al la Popola Armeo!» 

Post eksplodo de tiuj sinceraj esprimoj, ĉiuj brak- 
premis sin reciproke k tre kontente ekmarŝis singardeme 
en direkto al la pozicioj de la registaranoj. La tutan 
nokton ili paŝadis ŝancele kun timo fali en la faŝistajn 
tranĉeojn. 

La morgaŭon, ili dumtage restis kaŝite, k nokte 
vagadis ĝis laciĝo. Je la sekvanta tagiĝo, ili estis terure 
lacaj k malsatis. Subite, ili ekvidis soldatojn sur mon- 
teto. Ili kun ektremo dubis... Ĉu ili estos faŝistoj? Ili ja 
timis esti perditaj k retrafintaj la malamikaron. Sed estis 
neeble daŭre sin kaŝi denove, ĉar la soldatoj estis vidan- 
taj ilin. Ili do decidis sin liveri al kiu ajn estu. Kun 
angoro ili alproksimiĝis k baldaŭ ili ekĝojis, konstatante 
ke ili falas en la vicojn de la «lojaluloj». 

Niaj legantoj imagu la ceteron, eĉ la postan gajan 
surprizon de la edzinoj k de la geinfanoj de la liberi- 
ĝintoj, priploritaj jam delonge, kiel viktimoj de la faŝismo. 

Teroro, krimo, malsato, suspektemo, timo, larmoj k 
doloro. Tia estas la panoramo de la faŝista ariergardo. 
Kiom da kazoj similaj de ŝajna submetiĝo de anti- 
faŝistoj, ne povantaj eĉ paroli unu vorton, pro dubo 
rilate al siaj kunuloj!... 


Ju pli granda suferado des pli forta unueco en la popola familio 

POPOLA FRONTO 


RAPORTO PRI FAŜKMAI KRIMO) Elll ARAbONO 


Estas publikigita raporto pri ara- 
gonaj okazintaĵoj ekde de la 18. Julio 
ĝis unuaj tagoj de Januaro. 

Kiam la registaro sendis genera- 
lon Nŭnez del Prado al Zaragozo por 
alparoli la ribelintojn li estis kaptita 
k batita de kelkaj faŝistaj oficiroj. 

Dume, la laboristoj, surstrate, pe- 
tis armilojn k ĉirkaŭis la kazernojn 
kie kunsidis militistoj k faŝistoj aten- 
dante taŭgan momenton por eliri. 

La saman tagon oni sciigis ke la 
legitimaj aŭtoritatuloj jam kuŝis en 
karcero. Ekde la 3. a matene komencis 
rapide la arestadoj; je la 6. a horo oni 
deklaris militstaton k generalo Caba- 
nellas paroladis asertante pri sia res- 
publika sinteno. La laboristoj anoncis 
ĝeneralan strikon k karceroj pleniĝis 
amase. 

La 21. ekaperis, ĉirkaŭ la tombejo, 
kadavroj de laboristoj apartenantaj 
al sindikataj k partiaj organizoj. La 
unuaj reliefaj arestitoj estis la eksdi- 
rektoro de Polico deputito Juan Casa- 
nellas, artileria komandanto Vicente 
Sist, kiu organizis la urbajn socialis- 
tajn milicojn, la direktoro de gazeto 
«Diario de Aragon» k registara dele- 
gito ĉe Hidrografia Konfederacio de 
rivero Ebro, Venancio Sarria. 

Ĉiumatene aperis kadavroj en Im- 
peria Kanalo k en parko k monteto 
apud la urbo. Je la 9. a vespere, ĉiuta- 
ge, eniris faŝistoj en la karceron kun 
listo de arestitoj, kiujn ili prenis k 
alportis en kazernon; je la tagiĝo ili 
estis fusilmortigitaj. 

La eksprovincestro de Asturio 
alvenis en la policejon, kie kelkaj 
gvardistoj insultis k vangofrapis lin. 
Ankaŭ la oficiroj agis same batante 
lin k apogante pistolon sur lia frunto 
devigis lin krii centfoje: «Vivu la fa- 


ŝismo!» Gvardisto batis lin tiom terure 
ke blindigis lin unuokule. Poste li 
estis kondukata antaŭ generalo Ca- 
banellas, kiu esprimis sian decidon 
fusilmortigi lin, sed tio ne okazis ĉar 
oficiro klopodis savi k enkarcerigi 
lin denove. 

En faŝista informoficejo funkciis 
ia tribunalo al kiu apartenis pastro 
por faciligi «animsavon» al viktimoj, 
post turmentado. Per glasoj da ricino 
k specialaj turmentoj, kiuj nur finiĝas 
kiam sango elŝprucas, la faŝistoj klo- 
podis atingi danĝerajn deklarojn. 

Pluraj urbaj oficistoj estis eksi- 
gataj k fusilmortigataj la sekvantan 
tagon. Same okazis al multaj fervo- 
jistoj k tramistoj. La urbaj konsilan- 
toj apartenantaj al popolfrontaj par- 
tioj pereis; samkiel la prezidanto de 
Provinca Deputitaro kiu estis eligita 
el sia hejino en vilaĝo k kondukita, 
duone vestita, al Zaragozo. Iu advo- 
kato de Egea de los Caballeros estis 
eltrenata tra la stratoj k poste oni 
fortranĉis lian kapon; persiste k plur- 
tage faŝistoj serĉis, ĝis trovo, faman 
medicinan profesoron, kiun ili mor- 
tigis kun lia familio. 

Pro faŝistaj kugloj falis 80 geins- 
truistoj aliĝintaj al FETE (Hispana 
Federacio de Instruaj Laboristoj), ĝis 
lastaj tagoj de Decembro la nombro 
da ekzekutitoj estis pli ol 6.000; la 
faŝistoj, kiuj deĵoris ĉe informoficejo 
forprenis monujojn k ĉion alian, kion 
arestitoj kunportis. 

En vilaĝoj la teroro gravis same, 
kalkulante la fusilmortigoj je 10.000. 
En subfaŝisma aragona zono civiluloj 
estas amase ekzekutitaj sen ia ajn 
motivo, ili eĉ ne kontraŭstaris la 
ribelon. En vilaĝo Zuera la mortigitoj 
estas pli ol ses centoj. 



La bela dormanlino sonĝas... 

MEKSIKIO 

FRATA LANDO 

Laŭ informoj laste ricevifaj, ŝajnas ke 
ltalio rompos siajn rilatojn kun Meksikio, 
pro tio ke la registaro de ĉi tiu lando helpas 
morale k materie Ia legitiman registaron de 
la hispana Respubliko. 

La meksikia ministro por eksterlandaj 
aferoj, sinjoro Rajmundo Beteta, dum disaŭ- 
digita parolado, diris ke «Meksikio kredas 
respekti siajn internaciajn kompromisojn ne 
agante per egoistaj interesoj nek pro ami- 
keco aŭ malamikeco kun aliaj popoloj.» Post 
kelkaj konsideroj, per kiuj li pravigas la 
helpon al la legitima registaro en Hispanio 
konforme al la etiko de la internaciaj rilatoj, 
li aldonis: «-Meksikio sin metas apud tiuj 
registaroj, kiuj havas kian ajn demokratan 
reĝimon, pravigita per la volo de la popol- 
amaso.» 

Ĉi tiu sinteno de Ia meksikia registaro, 
fidela interpretanto de grandega plejmullo 
de nia frala lando, estas bona leciono por 
ĉiuj demokratioj—jam tro malmultaj—, unuj 
senkuraĝaj k aliaj malkuraĝaj. Se ĉiuj estus 
agintaj tiele ekde la unuaj momentoj, cerle 
Eŭropo ne sidus nun sur vulkano. 

Tiel dece plenumas Meksikio siajn kom- 
promisojn, ke la itala ambasadoro, Mar- 
cheti, devis retiriĝi ĉar la rilatoj inter la 
meksikia registaro k Mussolini acidiĝis 
tre intense. 

La Prezidanto sinjoro Kardenas ĵus de- 
klaris al ŭsona ĵurnalisto, ke «Meksikio estas 
tute malkaŝe kontraŭ la faŝismo, kiu pre- 
tendas transformi Hispanion en itala k ger- 
mana kolonio». 

ĉi tio estas malgranda komentario, kiun 
ni ŝuldis al la nobla sinteno de la simpatia 
registaro de Meksikio, kiu senbrue, mo- 
deste, simple, kuraĝe, ne timis kontraŭslari 
tiujn, kiuj plenumas neniun traktaton k 
piedpremas la rajtojn plej elementalajn 
de f homo. 

Nian plej fervoran dankesprimon al la 
popolo de Meksikio, kiu kompromitas eĉ 
siajn rilatojn kun gravaj nacioj por helpi Ia 
legitiman registaron de Hispanio, kiu en 
sankta kunfandiĝo kun sia popolo luktas 
kontraŭ la faŝismo! 


POPOLA FRONTO A 
ESPERANTISTA! W 

Tra la mondo iru nun jam tiuflama celo. 

La efektivigenda devizo, en ĉiuj landoj, 
pri frata unueco en popola fronto, por de- 
fendi ekziston, kulturon k dignon, devas 
ankaŭ arde stari en nia verda movado. 

estas via silenta k fervora solida- 
reco por nia entrepreno, karaj amikoj de la tuta mondo. 

POPOLA FRONTO estas frukto de la esperantismo, de tiv 
esperantismo kies membroj rigardas suferojn k aŭdas ĝemojn ĉai 
ili mem ankaŭ suferas k ĝemas... 

Ankoraŭ pli, frato] en la sama celo, memoru pri niaj adresojl 

ĜENERALA INTERNACIA ADRESO NEDERLANDA ADRESO 

nur por mono nur por mono de holandanoj 

GUSTAVE FARENC PETRO van der PLANK 

56. Rue du Parc Van Speijkslraat, 48-1 

Poŝtĉekkonlo 15944 Orieans poŝiĝiro 245542 

ORLEANS (Loiret) FRANClO AMSTERDAM W. Nederlando 

REDAKCIA ADRESO POR ĉlO ALlA 

POPOLA FRONTO —Mar, 25, Valencia (Hispanio) 

• En Valencio alvenis abiseno 
Ghvet, filo de Ras Imru, kiu luktis por 
la sendependo de sia patrio. «Abise- 
nio—li diris—ne akceptas la jugon de 
Mussolini; ni ne forgesas niajn rajtojn 
pri libero. Tial mi estas ĉi tie; sciiĝinte 
pri via lukto mi tuj konstatis, ke 
temas pri atako simila. Mi ne forgesas 
la italajn masakrojn, la italajn avia- 
dilojn flugantajn super Abisenio, la 
murdojn al infanoj k virinoj... Mi 
decidis veni tien ĉi, ĉar mi avidas 
helpi kontraŭstaron al tiraneco ĝis 
nun neniam konata. 

• ' Laŭ faŝista gazeto «Heraldo de 
Aragon» la urba konsilantaro de Za- 
ragozo kunsidis la 27. Januaro. Dum 
la kunveno, faŝista konsilanto am- 
plekse laŭdis la ĝentilan partoprenon 
de la germanoj en la milito k propo- 
nis, ke la urbo faru solenan donacon 
de tereno por ebligi la konstruadon 
de germana tombejo, apud la ĝenerala 
tombejo. La propono estis aprobata. 

Tio pruvas nerekte la efikon de 
niaj atakoj k estas dezirinde ke tiaj 
ĝentilaj donacoj ofte ripetiĝu. 

• Profesoro A. Einstdn sin turnis, 
al nia ambasadoro en Washington, 
per jenaj frazoj: «Mia devo estas, en 
nunaj cirkonstancoj, diri al vi ke mi 
min sentas ligita al via heroa luktado. 
Sed samtempe mi hontas, ke demo- 
krataj landoj ne povis trovi, en ak- 
tuala situacio, la necesan energion 
por plenumi la devojn de frateco. Pli 
fiera estos Hispanio se, malgraŭ tiu 
ne interveno k la alia interveno, suk- 
cesas elteni sian liberon». 

• Faŝista kulturo estas organizata 
laŭ tute novaj procedoj. Provincestro 
de San Sebastiano ĵus dekretis la mal- 

i dungon al 180 oficialaj profesoroj k 
1 instruistoj de la tieaj Universitato k 
Liceo. Tiun sciigon ni prenas el rekta 
fonto, el faŝista jurnalo, kiu tamen ne 
klarigas la novan uzotan procedon 
i por starigo de «faŝista civilizo». 
i • La 5. Januaro alvenis en haveno 
Orano la itala komercŝipo «Silvia». La 
havenaj laboristoj rifuzis labori enŝar- 
ĝo de tiu ŝipo ĉar ĝi transportis milit- 
0 materialon al hispana Maroko. La 
ŝipo foriris ne preninte eĉ karbon. 

Ni varme gratulas tiujn laboristojn 
k esperas ke en similaj cirkonstancoj 
: ĉiuj laboristoj agos same. 

I 


• En havenoj Cardiff k Newcastle 
same okazis al ŝipoj «Sneland I», 
«Maria Tofr» k «Savonia», kies ŝipa- 
naroj forlasis la ŝipojn ĉar oni inten- 
cis sendi ilin al faŝistaj 'navenoj; ĝis 
nun oni ne trovis maristojn, pretaj pri 
vojaĝo al nigra Hispanio. 

• Laŭ oficiala statistiko de nia Mi- 
nistro de Maro k Aero dum monato 
Januaro, ni faligis 21. faŝistajn avia- 
dilojn k ni perdis nur 5 aeroplanojn. 

• Fidinda forkurinto el Zaragozo 
raportas pri alveno en tiu urbo de 
24.000 germanoj, 12 italaj plus 24 
germanaj aeroplanoj.Estas konstruita 
subtera aviadkampo, sub la komando 
de germanaj oficiroj. 

La ne-interveno daŭre progresas! 

• La malfeliĉa tago de la perdo de 
Malago, 7. Februaro, je la 10 a matene 
eliris, el milithaveno Cartagena, ses 
respublikaj militŝipoj, kiu serĉis la 
faŝistajn por albatali ilin. En plena 
maro ili trovis du krozŝipojn, kiuj 
manovris laŭ aspekto de atako, sed 
forkurante de la persekutado de niaj 
ŝipoj. Kiam alvenis taŭga momento, 
la du ŝipoj lumiĝis k signalis por 
montri, ke ili estas italaj. Tiamaniere 
ili sukcesis ruze k malnoble devojigi 
niajn maristojn. 

• La tutmonde konata, kanajla fi- 
nancisto Juan March komencis ricevi 
de la ribeluloj la pagon de siaj prun- 
toj. La katolikaj generaloj donis al li 
grandan parton de la grava juvela 
trezoro de aragona preĝejo del Pilar. 

Tiuj juveloj estas senditaj,iom post 
iom, al internacia merkato. Tamen la 
«ĝentila» bankiero rifuzis fari al 
Franko novajn pruntojn. 

• La fremdlandaj jurnalistoj, kiuj 
sciiĝis pri la amasega murdado tuj 
komencita en Malago, sendis ango- 
rajn petojn al eŭropaj registaroj por 
ke ili devigu ĉesi tiom da krimoj. Te- 
legramo subskribita de franca, usona 
k anglaj gazetistoj estas speciale sen- 
data al Leon Blum tiucele. 

Ni ne multe fidas al tiuj bonkoraj 
penoj, aparte dankindaj, ĉar ni jam 
bone konas demokratiajn k faŝistajn 
registarojn. 

• Radiostacio Burgos oficiale anon- 
cis, ke faŝistaj tribunaloj mortpunis en 
Malago 150 ruĝestrojn, k ke ili jam 
estas ekzekutitaj Tio estas nur ofi- 


ciala informo; miloj k miloj mortis je 
bato de tranĉiloj k ponardoj por 
ŝpari kuglojn. 

• La 13. k la 14 Februaro estis bom- 
bardataj la urboj Barcelono k Valen- 
cio, nokte je la 10 a per italaj militŝipoj, 
kiuj kanonpafis dum kelkaj minutoj 
k tuj forkuris «kuraĝe». Estute estis 
pli ol 90 viktimoj. 

La obusoj permesis malkovri, ke 
la ŝipoj estas italaj ĉar hispanaj ŝipoj 
ne havas kanonojn kun sainaj dimen- 
sioj k ĉiuj obusoj surportas enskri- 
bojn, kiuj tekstas: «L 3 GEN. 35-XIII». 
Tio montras italan markon k jaron 
1935, kiu estas la XIII a de la erao 
faŝista. 

• Laŭ itala grava gazeto «Informa- 
tore Italiano» de Genovo, la leteroj, 
kiujn oni ricevas el insuloj Balearaj, 
estas enpoŝtitaj kun italaj poŝtmarkoj. 

La fakto ke oni agnoskas kiel le- 
gitimajn, la italajn poŝtmarkojn, supo- 
zigas, ke tiuj insuloj estas plene sub 
la jugo de itala faŝismo. 

• Tuj kiam la komitato pri ne- 
interveno aprobis decidon pri apliko 
de malpermeso al sendo de «volon- 
tuloj», multobliĝis la alveno de italoj 
al nia lando. Laŭ anglaj gazetoj 
«Times» k «Manchester Guardian» la 
kvanto da italoj en Hispanio kiu estis 
antaŭ kelkaj tagoj de 10.000, dum 
lastaj tagoj atingis la ciferon de50.000. 

Ni ne rimarkigas aliajn informojn 
ĉar ni supozas, ke niaj legantoj tion 
ne*bezonas. Estas facile dedukti la 
sekvojn de tiu decido. 

• Laŭ fidindaj sciigoj de forkurintoj 
el norda faŝista zono, la hispanfranca 
landlimo en la faŝista zono jam estas 
plena de tranĉeoj k fortikaĵoj. Intense 
oni laboras sub la komando de ger- 
manaj teknikistoj. Francaj aŭtoritatoj 
estas bone informataj pri tiu afero. 
Okuloj taŭgas por rigardi! 

• Kiam ni verkas ĉi tiujn notojn, 
jam estas decidata la starigo de mal- 
permeso pri sendo de «volontuloj» k 
kontrolo de hispanaj landlimoj. Dum 
lastaj tagoj de libera orgio de ne- 
interveno, Hitler k Mussolini amase 
sendis soldatojn armilojn k municion 
al «sia» lando. Certe ili kredas tiama- 
niere finvenki nian popolon. Ni firme 
esperas ke ili ne atingos sian celoti, 
almenaŭ ni batalos ĝis venko aŭ ĝis 
morto. La hispana historio rakontas 
pri multaj k trafaj similaj ekzemploj. 


* La verda stelo, emblemo de espero, neniel estu vanta ornamo de filistro! 

P 0‘P OLA FRONTO 


POPOLFRONTA LETERUJO 


KOMUNA SENTO 

Ili venis ĉi tien el plej diversaj landoj: Italio, Germanio, Norvegio, 
Svedio, Nederlando, Bulgario, Jugoslavio, Argentinio, Urugvajo, Usono ktp. 
tial ili ne povas alparoli unu la alian, ĉar mankas inter ili komuna lingvo. 
Tamen, ili kantis kune la «Internacion> en ĉiuj lingvoj. Inter ili troviĝas mal- 
junuloj k ankoraŭ ne plenkreskaj knaboj, masonistoj, kamparanoj k muzikistoj, 
ĉiuj grupiĝintaj por albatali komunan malamikon. Ili batalas kiel herooj. 
Neniam ili forkuras. La maljunaj kamparaninoj ĉirkaŭbrakis k kisadis ilin. 
La malfeliĉulinoj volis krii al ili: «Vi estas niaj filoj, niaj infanoj, niaj defen- 
dantoj!» Sed, nek la hungaroj, nek la francoj nek la ĉeĥoj komprenis la 
hispanajn vortojn... Subite ili ĉiuj alten levas la pugnon k ĉiuj interkom- 
preniĝas, dum larmoj fluas el ĉies okuloj... 

Iam iu verkos mirindan Hbron, kiu pritraktos la kuraĝon, la heroecon 
k la fratecon, kiuj kune formos la historion de la Internacia Brigado. Ni 
esperu, ke kiam tia verkisto komencos sian libron ja li bone komprenos la 
signifon de la unulingveco por ke lingva ĥaoso neniam plu okazu. Dum tempo 
en kiu interkompreniĝo estas pli necesega ol ĉiam ajn antaŭe, ni devas 
semi, por ke ni poste abunde rikolt 

Jam multaj anoj de la Internacia Brigado eklernis Esperanton k post 
kiam la lingvobaro estos detruita, ili plene ĝuados la profiton scipovi 
lingvon, kiu lernita montras sian utilon. 

PETRO van der PLANK 

Valencia Esperantistaro. . 

• 

57 

ptoj 

H. v. d. Velde. - Krimpen . 

• 

28 

ffr. 

P. S. — Orihuela .... 

• 

5 

C. H.—Zeisi. 

W. W, —Buenos Aires . . 

• 

1 

A. M.— Bugarra .... 

• 

V L M. — » ... 

• 

» 

V. S. -Kladno. 

J. P. - Den Heldcr. . . . 

J. M.—lssy. 

Lab. Esp. Klubo.—Stockolm. 

» 

D. M. Charleroi. . . . 

• 

60 

> 

S. U.- Lysekil. 

K. B. — Fougeres .... 

• 

10 

» 

G. G. - La Ferle Alais . . 

• 

20 

» 

T. L. - Copemih .... 

• 

A. W. G. Staplefort. . . 

• 

«La Espero».— Quaregnon 

• 

F. S. —York. 

» 

A. D. Chust. 

E A. J.—Ovanaker . . . 

• 

G. J.-Jonkoping. . . . 

• 

» 

K. V. Veyprnice. . . . 

A. M. — Larbro. 

» 

B. J.-Slonava. 

» 

( . P. Vaulx. 

• 

10 

» 

a. P. - Parnu. 

J. S. - Dunfermline . . . 

• 

78 

» 

H. J.—Molycin .... 

• 

» 

L. J. J.—Eindhoven. . . 

• 

19‘88 

» 

F. B, —Wastraan. . . . 

• 

» 

J. S. M. - York. 

J. L. - Sornain. 

O. H. Ĉeska Skalice . . 

• 

D. H. - Machen . 

M. W, — Angleur .... 

• 

• 

» 

R. C. - Reims . 

F. E. T., anoj. Toulouse 

• 

» 

F. M. — La Vesinet . . . 

• 

» 

• 

» 

• 

E B — Parfs . 

D. H. - Halluin . 


50 

J. B. Litomysl .... 

INFORMEJO 

K-do. Bordes, el Tabernes de Valldigrm nun 
balalas en la fronlo. Lia adreso estas: 
V. S. Bordes, 21-a. Brigjada Mixta. 1-er. 
Batallon, 1-a. Companfa. Colegio Pablo 
Iglesias, V:\LDELATAS (Madrid). 

K-do. Justo Esidn boniarias k loĝas provi- 
zore en Ba>celono. Li ne povas skribi 
nun al ĉiu konato de li. Li verkos artiko- 
lon por« Arbetar Esperantisfen Svenska» 
Eventuale ni ankaŭ presigos artikoleton 
de li. Lia adreso estas: Comite de De- 
fensa de Gracia. — Calle Juan Vinas, 
12 14 - BARCELONA. 

K-doj Lled6 k Tuset estas en bona sano. 
La adreso estas jena: Carretera de Car- 
dona, 2.'MANRESA, Catalunya (Espana) 
K-do. Martinez Ungrfa sciigas siajn kores- 
pondantojn, ke li pasigis kvin monatojn 
ĉe la fronto. Tial li ne skribis, sed bal- 
daŭ li skribos. Lia nuna adreso estas: 
str. Ausias March, 36 - Ĉ8, l.°, 2. a — 
B\RCELONA. 

ONI PBTAS INFORMOJN PRI 

K-do. Simon VVeerdenburg. Brigado Thal- 
mann, kies laste konaia adreso estis: 
S. R. 1.,'Plaza Aitozano. 52. ALBA- 
CETE. Lia patrino demandas pri li. 
K-do Francisco Valdes Fernandez, CA- 
LLOSA DE SEGURA (Alicante) estas 
pridemandata de korespondinto neder- 
landa lia. 

K-do. Manuel Mcrcno, str. Jorge Vinaixo, 
32.—CATARROJA. Soveta kamarado 
deziras scii pri li. Bonvolu sendi in- 
formojn al ni. 

LASTHORAIMPRESO 

La perdo de Malago havis la efikon kres- 
kigi impeton al la popola armeo, kiu post 
konvena preparo sukcese kontraŭatakas en 
la sama andaluzia sektoro. Madrido forpelas 
la malamikojn, kelkajn kilometrojn ekter la 
ĉirkaŭajo. En Oviedo, ĉefurbo de Asturio, 
la bravaj socialistaj m...istoj en frata mikso 
kun katolikaj baskaj naciistoj, jam eniris 
liberige en la unuajn stratojn. La 6. de ĉi tiu 


J. L.—Pouy.—Bonorde alvenis ambaŭ- 
foje viaj respondkuponoj, entute 13. 

P. J. L., Esp. Klubo A. de S.—Haarlem. 

—Neniam ni aperigis artikolon pri la orga- 
nizo, kiun vi mencias. Devas esii alia bul- 
teno, kiu raportis. 

W. J. B. -Tooting, London.—Ni ĉiuj, kiuj 
eldonas ĉi tiun gazeton, ankaŭ estas paca- 1 
mantoj, devigataj elbatali pro la atako de 
ia fihispanaj generaloj. Pacifismo estas mal- 
forta ilo antaŭ Ia atakema faŝismo. Ni reko- 
mendas al vi legadon de arfikoleto «La 
devizo: FOR LA BATALILOJN estu por la ’ 
estonio», kiu aperis en nia Iasta numero. 

G. S. —Schoorl. —Vi skribas, ke vi ne 
komprenas Anglion, pri nia batalo. Ni male, 
ekkomencas kompreni tre multe... La kapi- 
talismo putrigas la demokration ĝis haladzo. 
Jen la afero! Ni sendis al vi la petitajn ga- 
zetojn. 

L. T. — Ljubljana.—Laŭ via poŝtkarto ni 
deduktas, ke vi vin turnis al O. K. en Bar- 
celono. Vj daŭre ricevos tP. F.». 

P. G. - West-HartIepooL—Nia bullenone 
havas fiksan abonprezon. Monhelpo estas I 
libervola. Okaze de monsendo, uzu nian 
perantejon en Orleans (Francio) kies adre- 

son vi vidos aliloke sur ĉiu numero. 

* 

C. M. J. - Amsterdam.- Ŝlosiloj kun vor- 
taretoj estos ĝoje ricevataj de ni, en diversaj 
lingvoj, por disdoni al fremdaj vunditoj en 
hospitaloj k al la lnternaciaj Brigadoj, kiel 
propagandiloj de Esperanto. 

J. B. - Rotterdam. —Ni dankegas vin pro 
via letero, kiu entenas pravajojn. Tamen, 
ĉar ni nenion postulas de niaj legantoj, se 
vi Iegas «P. F.» kun estimo ni daŭrigos Ia 
alsendadon. 

A. K. Voronej. - Kordanke ni kvitancas 
vian estimatan leteron k faros Ia eblon kom- 

A 

plezi vin. Ciuj esperantajoj estos bonvenaj 
k utilos ĉe la internaciaj kunbatalantoj. An- 
kaŭ valorus multe tiurilate, lernolibroj de 
Esperanlo en ajna lingvo. 

V. B. - Falun — Kiel kvitancite en nia 6-a. 
numero, ni konfirmas ricevon de la inono el 
K-doj. I. E., N. L. kaj el vi mem. 

Ch. M. - St. Alban s, Herts. —Se tio ne 
ĝenas vin, ni preferus sciiĝi pri la nomo k 
adreso de via amiko k ni sendus rekte la 
gazeton al li. 

G. F.- Bois-Colombes.—Ni dankas vian 
librosendon k klopodojn. Evenluale ni pro- 
fitos vian sindonan proponon. 

R. H. K,— Utrecht.—En nia 8-a. numero 
ni konstatigis la ricevon de via mono. Viaj 
raportoj tre interesas nin k ĝustas ĉiuas- 
pekte. Bedaŭrinde la laboristaro nederlanda 
ŝajnas esti tro submetita je la influo de la 
eklezianoj. Pri la maŭroj, ni verkos ion k 
aperigos ĝin en «P. F.» ĉar la diroj de la 
reakcia gazetaro vialanda tiurilateestas men 
sogoj. Ni penos sciigi vin pri la personoj, 
kiujn vi pridemandas. Ni ricevas la gazeton. 
kiun vi mencias, k aprobas ĝian enhavon. 

A. G. Z. —Eindhoven.-Ni notas la indi- 
kojn de via letero. Vi a nuna eldonkvanto 
estas 5.C00 ekzempleroj. Kiuj elĉerpiĝas ĉiu- 
numere. Rilate al la lando de vi menciita, ni 































